cyanic-selkie/wikianc huggingface dataset:
Jezus (histoarysk)
Tallos
Jezus waard mooglik foar it earst neamd bûten it Nije Testamint om 55 n.Kr. hinne troch in skiedkundige dy't Tallos hiet. Tallos syn wurk, lykas de measte literatuer út de Aldheid, is ferlern rekke, mar noch net foar't it brûkt waard troch de kristlike skriuwer Sekstus Julius Afrikanus (om 160 n.Kr. hinne - om 240 hinne) yn syn wurk Skiednis fan de Wrâld (om 220 n.Kr. hinne). Dat boek rekke letter lykwols ek ferlern, mar net foar't it brûkt waard troch Byzantynske skiedkundige Georgios Synkellus yn syn Kronyk (om 800 hinne). Der kin net mei wissichheid sein wurde dat der inkelde ferwizings binne dy't ek mar inkelde aspekten fan Jezus syn libben of dea neame.
Oare Joadske boarnen
De Syryske stoïsist Mara bar Serapion dy't in brief oan syn soan, dy't ek Serapion hiet, fanút in Romeinske finzenis stjoerde, ferwiisde nei de terjochtstelling fan de "kening fan de Joaden". De brief is nei alle gedachten fan net folle letter as 73 n.Kr.
Teäter (gebou)
Mei it wurd teäter kin it bouwurk ornearre wêze, dêr't in teäterspul hâlden wurdt. It wurd teäter kin ek ornearre wêze foar it teäterspul sels. It wurd kin somtiden - dan meast yn negative sin - brûkt wurde, bygelyks as minsken it hawwe oer it teäter fan de polityk.
Baba Jaga
Namme
Fariaasjes op 'e namme 'Baba Jaga' komme foar yn it Russysk, it Oekraynsk, it Wytrussysk en it Roeteensk. It earste diel is dúdlik in babbelwurd dat "frou" betsjut, of spesifyk: "âlde frou". Itselde wurd betsjut "beppe" en "âldwyfke" yn sawol it Bulgaarsk as it Servo-Kroätyske taalgebiet. Yn it Russysk komt it wurd babuška, mei de betsjutting "beppe", derút fuort. Yn it Poalsk hat "baba" de negative betsjutting fan "gemien âldwiif" of "lilk âldwiif" of mooglik beide.
Termen dy't besibbe binne oan 'Jaga' komme foar yn ferskate Slavyske talen: Servysk en Kroätysk jeza ("grouwel", "rille"), Sloveensk jeza ("lulkens"), Aldtsjechysk jězě ("heks"), modern Tsjechysk jezinka ("boaze wâldgeast") en Poalsk jędza ("heks" of "fuery"). Yn it Aldtsjerkeslavysk komt itselde wurd foar as jęza of jędza, dat "sykte" betsjut. Yn it Baltyske Litousk, in besibbe Yndo-Jeropeeske taal, komme ferskate besibbe wurden foar: engti ("ûnderdrukke" of "strûpe"), ingti ("loai wurde" of "ferfelje") en ingas ("loai" of "stadich"). Yn 'e Germaanske talen oppenearret him itselde wurd as Aldingelsk inca ("twifel", "noed" of "pine"), Frysk 'ûnk' en Aldnoarsk ekki ("pine" of "noed").
Petrustsjerke (Twizel)
De Petrustsjerke is de foarhinne herfoarme tsjerke en tsjintwurdich de tsjerke fan de protestanske gemeente fan Twizel.
Rebecca Romijn
Priveelibben
Op 19 septimber 2005 makke Romijn har ferloving mei akteur Jerry O'Connell bekend. Hja trouden op 14 july 2007 op harren ranch yn Súdlik Kalifornje. Op 28 desimber 2008 krigen Romijn en O'Connell de twillingdochters Dolly Rebecca Rose en Charlie Tamara Tulip. Dolly waard ferneamd nei countrysjongster Dolly Parton, en Charlie nei O'Connell syn broer.
Hans Monses Hettema
Biografy
Hettema wie keapman, distillearder en brâner yn Boalsert. Yn 1787 wykte er út nei Sint-Omaars om yn 1795 werom te kommen. Hy waard dêrnei lid fan de munisipaliteit fan Boalsert. Fan 23 juny 1796 oant 8 maart 1798 wied er lid fan it bestjoer fan Fryslân. Op 24 septimber 1798 waard er keazen ta lid fan it Vertegenwoordigend Lichaam, oftewol de Earste Keamer fan de Bataafske Republyk foar it distrikt Wolvegea; dat soe er bliuwe oant 17 oktober 1801, oant de sameamde tredde steatsgreep wêrnei't dy keamer net mear gearkaam. Hettema naam doe gjin politike funksjes mear oan. Hy wie fan 1811 oant 1814 noch wol adjunkt-maire fan syn bertestêd.
Francisco Boix
Libben
Tusken 1945 en 1951 wurke Boix as in fotograaf by de Frânske pers, benammen foar de krante l'Humanité, dy't oan de Frânske Kommunistyske Partij liearre wie.
Folkert van der Woude
Van der Woude studearre skiekunde oan de universiteit fan Grins. Nei it foltôgjen fan syn stúdzje begûn er in promoasjetrajekt en yn 1966 promovearre er op it proefskrift Mössbauer spectra and magnetic properties of iron compounds. Yn 1970 waard er oansteld as lektor eksperimintele natuerkunde fan de fêste stof oan de Ryksuniversiteit Grins. Hy hold dy funksje oant en mei 1979 wêrnei't er yn 1980 beneamd waard ta heechlearaar op itselde mêd. Under syn heechleraarskip hat er ek in pear jier dekaan fan de fakulteit wiskunde en natuerwittenskippen west.
Video Art Holland
Skiednis
De oprjochting fan VAH waard foarôfgien troch de útjefte fan it blêd Chick, fan 1968 ôf, dat benammentlik in medium wie foar seksueel tinte kontaktadvertinsjes, letter folge troch it pornobledsje Chick Extreme. Fan 1975 ôf kaam dêr as konkurrint it blêd Seventeen by, wêrfan't de namme tsjutte op 'e âldens dy't de modellen by foarkar hawwe moasten. Yn Nederlân lei de minimumâldens foar meidwaan oan pornografy doedestiden nammentlik by sechstjin jier, wat trouwens swierrichheden opsmiet by distribúsje fan VAH-films yn it bûtenlân, mei't dêr de minimumâldens yn 'e regel by de achttjin jier lei. Seventeen wie sadwaande ferbean yn bgl. de Feriene Steaten. Yn 'e tachtiger jierren begûn Seventeen ek oare pornoblêden út te jaan, en fan 1986 ôf produsearre it teffens fideo's. Dêrby waard de foarkar jûn oan amateurpornografy boppe de profesjonele of semy-profesjonele porno dy't de measte produsinten op 'e merk brochten. Gauris wiene de manlike akteurs feitliks de freonen fan 'e modellen.
Durk Stoker
Polityk
Durk Stoker ferstoar op 20 july 2023, yn 'e âldens fan 65 jier.
John Bauer
Libben en wurk
John Bauer waard berne en opbrocht yn Jönköping. Hy wie in soan fan winkelman Josef Bauer, dy't fan Beiersk komôf wie, en Emma Charlotta Wadell, dy't út in boerelaach fan Rogberga, krekt bûten Jönköping, kaam. Hy hie twa bruorren en in suster.
Old Vic
thumb|240px|Bûtenkant fan de Old Vic thumb|240px|It treppehûs yn it Old Vic Theatre Old Vic is in teäter yn Londen en teffens de namme fan in teäterselskip dat dêr spilet. It teäterselskip waard letter de National Theatre Company.
H.R. Ellis Davidson
Libben en karriêre
Davidson wie fan 1939 oant 1944 dosinte oan it Royal Holloway College fan de Universiteit fan Londen, en dêrnei oan it Birbeck College, oant se yn 1969 as wittenskiplik ûndersykster telâne koe oan it Lucy Cavendish College fan 'e Universiteit fan Cambridge. Yn 1971 waard hja dêr beneamd ta dosinte, yn 1974 ta fellow en fan 1975 oant 1980 wie hja fise-presidinte fan dat kolleezje. Fan 1980 ôf wurke Davidson njonken har akademyske aktiviteiten oan in livige biografy fan 'e Ingelske mearkeskriuwster Katharine Mary Briggs (1898-1980), dy't yn 1996 einlings en te'n lêsten útkaam ûnder de titel Katharine Briggs: Story-teller. Yn 1984 krige se de Coote Lake Medal fan 'e Britske Folklore Society (dêr't se sûnt 1949 al lid fan wie), en yn 1988 wûn se de Katharine Briggs Prize foar har wurk Myth and Symbols of Pagan Europe. Fanôf 1985 wie se earelid fan 'e Folklore Society, en yn 1987 rjochte se de Katharine Briggs Club op.
Steven Pruitt
Steven Pruitt (San Antonio (Teksas), 17 april 1984) is in skriuwer by de Ingelsktalige Wikipedy en is sûnt 2004 aktyf ûnder it skûlnamme Ser Amanio di Nicolao. Yn 2017 waard hy troch Time neamd as ien fan 'e 25 ynfloedrykste minsken op it ynternet. Dit wie om't hy al mear as trije miljoen oanpassingen en fiifentritich tûzen artikels op syn namme hie.
Pruitt set him yn foar it kontrolearjen fan feiten op Wikipedia en it meitsjen fan wizigingen as nedich. Hy set him ek yn foar it projekt Women in Red om mear artikels oer froulju op Wikipedia te krijen.
Pruitt skriuwt benammen oer histoaryske ûnderwerpen en syn earste artikel gie oer Peter Francisco, dy't in foarfaar fan him is. Syn pseudonym, Ser Amanio di Nicolao, is in personaazje út Puccini syn opera Gianni Schicchi.
Fryske Strjitte
Stêden oan de Fryske Strjitte
Norden – Emden – Lier – Weener – Haren – Meppen – Lingen – Rheine – Emsdetten – Greven – Múnster
Martenstsjerke (Skearnegoutum)
Oargel
It twamanualige oargel mei in haadwurk en boppewurk waard yn 1862 troch Willem Hardorff út Ljouwert boud. De oargelmakker brûkte by de bou de wynlade en it piipwurk fan it oargel dat Pieter Jans Radersma út Wiuwert yn 1841 brûkte foar de bou fan it oargel yn de midsiuwske tsjerke.
Jean Chastel
Jean Chastel (yn Gévaudan (Frankryk), 31 maart 1708 – dêre? (Frankryk), 1790) wie in Frânsk boer en herbergier fan Oksitaansk etnysk komôf. Hy waard bekend as de jager dy't yn 1767 it Bist fan Gévaudan deaskeat.
Scottsdale (Arizona)
Skiednis
In grut diel fan 'e iere kolonisten fan Orangedale wie troch Scott persoanlik yn it Amerikaanske Midwesten rekrutearre. Yn 1894 waard besletten om it doarp om te neamen ta Scottsdale, ta eare fan 'e stifter. Yn 1896 waard der in legere skoalle yn it doarp iepene, en yn 1897 folgen in winkel en in postkantoar. Koart nei de iuwwiksel setten har in protte keunstners en skriuwers yn Scottsdale nei wenjen. Troch de oanlis fan 'e Granite Reef- en Roosevelt-keardammen, yn 1908, resp. 1911, belibbe Scottsdale fan 1907 ôf in lichte befolkingsgroei, dy't duorre oant de lokale ekonomy yn 1933, ûnder de Grutte Depresje, yn 'e nederklits rekke.
Scottsdale hjoed de dei
Sûnt 1955 wurdt yn Scottsdale elts jier de Scottsdale Arabian Horse Show holden, in hynstekeuring en konkoers hippyk foar folbloed- en healbloed-Arabieren. Dit evenemint omfettet ek tentoanstellings, demonstraasjes en oare shows. It duorret alve dagen en der komme elts jier hûnderttûzenen besikers op ôf. De Scottsdale Arabian Horse Show is it earste evenemint yn 'e saneamde Arabyske Trijefâldige Kroan. In oar hynstesportfestival is de Scottsdale Jaycees Parada del Sol, dy't al sûnt 1954 holden wurdt en dêr't cowboys en cowgirls út it hiele lân op ôf komme.
Cheshire (betsjuttingsside)
"Cheshire" hat yn de Wikipedy ferskate betsjuttings:
Georgina Kwakye
Karriêre
Kwakye sette har karriêre yn har tinerjierren útein as model, wêrby't se meiwurke oan fotoreportaazjes en as mannekên yn moadeshows rûn. Yn 1999 waard se frege en doch audysje foar de rol fan Bibi Zuidgeest yn 'e soapsearje Goudkust. Kwakye besleat dêrfan ôf te sjen om ynstee in algehiele screentest te ûndergean. Yn 2000 die se audysje foar de rol fan Terra Bloem, yn Goede Tijden, Slechte Tijden. Dy rol gie úteinlik nei Chanella Hodge, mar de makkers fan 'e rige wiene sa fan har ûnder de yndruk, dat se spesjaal foar Kwakye de rol fan Gladys Bloem, de jongere suster fan Terra, skreaune.
Wite Earn (Ponka)
Deportaasje
Mar Kemble sette syn plannen al troch, en yn april fan datselde jier reizge er nei it Kwapou Yndianereservaat, yn 'e neite fan it hjoeddeiske Peoria (Oklahoma), mei dat diel fan 'e Ponka dat min ofte mear frijwillich út Nebraska wei woe. Yn maaie deportearre it Amerikaanske Leger de rest fan it folk ûnder twang, wêrûnder Wite Earn en syn húshâlding. De Ponka arrivearren te let yn it Yndiaanske Territoarium om dat jiers noch te plantsjen en te rispjen, en it Amerikaanske regear fersomme boppedat om harren te foarsjen fan it lânbougereid dat de Ponka ûnthjitten wie as ûnderdiel fan it oarspronklike ferhuzingsferdrach. Yn 1878 ferfearen se 240 km nei it westen ta, nei de rivier de Arkansas, súdlik fan it hjoeddeiske Ponca City. Tsjin 'e maityd fan 1879 wie hast in trêdepart fan 'e stamme omkommen oan honger, malaria en oanbesibbe oarsaken.
DreamWorks Pictures
Iere jierren
Yn desimber 1994 waard de tillefyzjestudio DreamWorks Television (DWTV) oprjochte as tillefyzjedifyzje fan DreamWorks, nei't DreamWorks in sânjierrige joint venture ter wearde fan $200 miljoen oangien wie mei tillefyzjenetwurk ABC. It earste súkses fan DWTV wie de bekende komeedzjesearje Spin City, mei Michael J. Fox (en letter mei Charlie Sheen). Doe't it kontrakt mei ABC yn 2002 ôfrûn, waard it ferfongen troch in soartgelikense oerienkomst mei NBC. Yn 2013 gie DreamWorks Television op yn Amblin Television.
Yn 1995 joegen in stikmannich animators fan hântekene animaasjefilms fan Amblimation har by DreamWorks, dat tagelyk in diel fan Pacific Data Images oernaam, in bedriuw dat him spesjalisearre hie yn 'e produksje fan fisuële effekten. Yn 't earstoan waarden der twa aparte ôfdielings binnen DreamWorks opset foar dizze nije oanwinsten, mar dy waarden letter gearfoege. Doe't Amblimation yn 1997 opdoekt waard, kaam ek de rest fan 'e stêf oer nei DreamWorks Animation. De earste lange tekenfilms fan DreamWorks Animation wiene Antz en The Prince of Egypt, beide út 1998. Yn 2004 waard DreamWorks Animation organisatoarysk losmakke fan DreamWorks Pictures. It gie oer yn oare hannen en makket anno 2020 diel út fan NBCUniversal.
Swierrichheden, oername en weroprjochting
Oant oktober 2004 wie DreamWorks ek aktyf as distributeur fan eigen films en fan produksjes fan oare studio's. Fan 2004 oant 2006 waard de distribúsje lykwols oerdroegen oan Universal Pictures, en ek neitiid funksjonearre DreamWorks net wer sels as distributeur. Yn 'e earste helte fan 'e 2000-er jierren kaam DreamWorks twaris tichteby in fallisemint. Yn 2003 litte de studio in ferlies fan $125 miljoen oan 'e animaasjefilm Sinbad: Legend of the Seven Seas. En yn 2005 flopt de bigbudgetfilm The Island yn 'e Amerikaanske bioskopen, hoewol't er dat ferlies letter om utens goedmakke.
2010-er jierren
It distribúsjekontrakt mei Disney rûn oant augustus 2016. Yn septimber 2015 makke DreamWorks bekend dat it net ferlinge wurde soe. Yn desimber fan dat jier gie DreamWorks mei Reliance, Entertainment One, Participant Media en Steven Spielberg syn Amblin Entertainment in formele partnerskip oan dy't de foarm krige fan filmstudio Amblin Partners. DreamWorks waard dêrtroch eins ien fan 'e labels fan Amblin Partners. Yn oktober 2016 waard de distribúsje fan alle films fan Amblin Partners foar fiif jier oernommen troch Universal Pictures. Op 15 febrewaris 2017 naam Universal in minderheidsoandiel yn Amblin Partners, mei as doel om 'e bân tusken de beide bedriuwen fuort te sterkjen.
Gleiwitz-ynsidint
Ynsidint
Net allinnich Honiok, mar ek inkelde finzenen út it konsintraasjekamp Dachau waarden op deselde wize dea makke. De Dútsers ferwiisden nei dizze persoanen mei de koadenamme "Konserve" ("hâldber guod"). Yn in mûnlinge ferklearring liet Erwin von Lahousen tidens de prosesssen witte dat syn difyzje fan de Abwehr ferantwurdlik wie foar it meitsjen fan Poalske unifoarmen, ark en identiteitsbewizen, en dat er letter pas fan Wilhelm Canaris hearde dat minsken út konsintraasjekampen twongen waarden om dêrmei it radiostasjon oan te fallen.
Hânskrift (dokumint)
Skiednis
De styl en de kwaliteit fan it skrift fariearre neigeraden it tiidrek, de kontekst en de mjitte fan lúkse fan it hânskrift. De dissipline dy’t de ferskate skriftstilen bestudearret (bygelyks de karolingyske minuske, is de paleografy. As it hânskrift yn codex-formaat is, kinne de fysike skaaimerken fan it boek (bygelyks de drager of de bining bestudearre wurde troch koadikologen. De dekorative eleminten wurde troch keunsthistoarisy bestudearre. De ynhâld fan de tekst(en) is wer foer foar filologen.
Skotske Unôfhinklikheidsoarloggen
Foarskiednis
Tsjin 'e ein fan 'e trettjinde iuw waard Skotlân regearre troch kening Aleksander III, dy't it lân in perioade fan frede en ekonomyske stabiliteit brocht. Yn 1286 kaam Aleksander lykwols om by in fal fan syn hynder, en doe't fjouwer jier letter syn iennichste erfgenamte, syn pakesizzer Margareta, byneamd de 'Faam fan Noarwegen', ek kaam te ferstjerren, ûntstie der in krisis yn Skotlân wêrby't de troan foarearst leech bleau.
Twa jier letter, yn 1294, easke Edwert fan 'e Skotske kening en eallju dat se yn it Ingelske leger tsjinje soene, dat op it Jeropeeske fêstelân tsjin 'e Frânsen focht. Dat gie sels Jan te fier, en ynstee fan oan Edwert syn easken te foldwaan, sleaten de Skotten doe in bûnsgenoatskip mei Frankryk, de saneamde Auld Alliance ("Alde Alliânsje").
De Earste Skotske Unôfhinklikheidsoarloch
Mei de oerwinning op 'e Ingelsen yn 'e Slach by Bannockburn, yn 1314, bewiisden de Skotten dat se wer baas yn eigen hûs wiene. It jiers dêrop waard Robert syn broer Edwert fan Bruce ta hege kening fan Ierlân kroane ûnder de koartduorjende Skotske ynfaazje fan dat troch de Ingelsen bestjoerde eilân. Uteinlik kaam oan dat Ierske aventoer fan it Hûs Bruce in ein doe't Edwert fan Bruce yn 1318 yn 'e Slach by Faughart sneuvele. Yn 1320 liet Robert de Ferklearring fan Arbroath ôfkundigje, wrâlds earste dokumintearre ûnôfhinklikheidsferklearring. Doe't dy de stipe krige fan paus Jehannes XXII, moast ek de Ingelske Kroan him úteinlik by in selsstannich Skotlân dellizze. Yn maaie 1328 tekene kening Edwert III fan Ingelân einlings en te'n lêsten it Ferdrach fan Edinburch-Northampton, wêryn't Skotlân erkend waard as in ûnôfhinklik lân mei Robert de Bruce as kening.
De Twadde Skotske Unôfhinklikheidsoarloch
Nei de dea fan Robert I, yn 1329, laten de yntriizjes fan 'e saneamde 'Unterfden', in groep Skotske eallju dy't yn 'e earste oarloch oan 'e Ingelske kant fochten hie, ta in nij konflikt. Yn 1332 diene dy ûnder lieding fan Edwert fan Balliol (de soan fan Jan fan Balliol) en mei stipe fan 'e Ingelske kening Edwert III (de pakesizzer fan Edwert I) in ynfal yn Skotlân. Tsjin alle ferwachtings yn wist it lytse legerke fan ballingen en hierlingen yn 'e Slach by Dupplin Moor in folle grutter Skotsk regearingsleger te ferslaan. Dêrnei liet Edwert fan Balliol himsels ta kening fan Skotlân kroane, wêrby't er him daliks in trou fazal fan 'e Ingelske kening betoande. It wiere Skotske regear liet de moedfearren lykwols net hingje, en ûnder Archibald Douglas brochten Skotske regearingstroepen Balliol-en-dy yn 1533 in ferpletterjende nederlaach ta by Annan. Dêrop late Edwert III fan Ingelân lykwols in Ingelsk leger nei it noarden ta om syn bûnsgenoat te help te kommen.
Kommanderije Muhde
Skiednis
It lâneigendom fan de kommanderije waard greeflik besit en waard yn pacht en erfpacht útjûn. It doarp Muhde bestiet hjoed-de-dei út trije grutte pleatsen en in stikmannich priveehûzen. Fan de kommanderijgebouwen binne der hjoed-de-dei gjin oerbliuwsels mear oer, allinnich in pear kelderfûneminten yn de boaiem binne der noch fan oer. It begraafplak fan de kommanderije waard yn 1908 by graafwurk ûntdutsen.
Lizzy Ansingh
Libben
Oan de akademy ûntstie in freonerûnte fan keunstnaressen dy't letter de namme de  Amsterdamse Joffers krige; it wiene de skilderessen Lizzy Ansingh, Marie van Regteren Altena, Coba Ritsema, Ans van den Berg, Jacoba Surie, Nelly Bodenheim, Betsy Westendorp-Osieck en Jo Bauer-Stumpff. It belang fan de Amsterdamse Joffers wie dat sy tsjinnen as rolmodel foar oare keunstnaressen yn Nederlân, fral fanôf de jierren satich fan de tweitichste iuw.
Wurk
Neist it skilderjen fan portretten waard Ansingh ek beken fan it skilderjen fan poppen, ek dêr yn wer oanmoedige troch har muoike Thérèse Schwartze. Sy skildere sênes út har 18e iuwske kammenetpoppehûs, dat hja yn 1910 op in feiling kocht hie. Boppedat skreau se twa berneboekjes mei gedichten: `n Vruchtenmandje, ferskynd yn 1927 en Tante Tor is jarig. Dat boekje út 1950 waard yllustrearre troch Nelly Bodenheim. Njonken dat ûntwurp se boekbânen.
Naïn
Naïn (Hebriuwsk: ניין‎; Arabysk نين‎ ) is in doarp yn Israel. It plak wurdt yn it Nije Testamint yn it evangeelje fan Lukas neamd.
De opwekking fan de soan fan de widdo (Lukas 7:11-16)
Neffens it evangeelje fan Lukas 7:11-17 gyng Jezus tegearre mei syn dissipels en in grutte mannichte nei Naïn. By de poarte fan Naïn kamen Jezus en syn folgers in lykstaasje tsjin, dy't it lichem fan de iennichste soan fan in widdo meidroech. Jezus libbe tige mei de earme widdo mei en hiet de deade jonge oerein te kommen. En wylst de rouwende widdo en de mannichte ta seagen, kaam de jonge oerein en begûn te sprekken. De lju stiene fersteld fan dit wûnder. It waard sjoen as in teken dat ûnder it folk in grut profeet wie opstien en it nijs waard gau ferspraat oer hiel Judéa en omkriten.
Air Canada
Air Canada is de nasjonale en grutste loftfeartmaatskippij fan Kanada. It bedriuw, dat 1937 oprjochte waard, ferfiert passazjiers en fracht nei 182 bestimmings oer de hiele wrâld. Air Canada makket diel út fan 'e loftfeartalliânsje Star Alliance en hat trije dochterûndernimmings: Air Canada Express, Air Canada Rouge en Air Canada Cargo.
Bajartsetseg Altangereliin
Altangereliin helle yn 2015 it twadde plak by de skientmewedstryd Miss World Mongolia, en yn 2016, doe't se fannijs meidie, wûn se dy titel. Dêrtroch mocht se dat jiers har heitelân fertsjintwurdigje op 'e ynternasjonale Miss World-ferkiezing, dêr't se yn 'e top 11 einige en de publykspriis Miss World People's Choice wûn, as opfolchster fan 'e Fjetnamese Trần Ngọc Lan Khuê. Teffens wûn Altangereliin yn 2016 de titel Miss World Talent, as opfolchster fan 'e Guyanese Lisa Punch.
Ien Bolle
Libben
Ien Bolle waard omtrint 1853 berne yn it noardlike diel fan 'e Grutte Flakten fan Noard-Amearika, mooglik yn 'e Dakota's, Nebraska, Wyoming of Montana. Hy wie in telch út in foaroansteande Lakota-famylje. Syn heit wie Makket-Romte, in haadman fan 'e Minnikonzjû-stamme en in broer fan it opperhaad Ien Bolle, wylst syn mem ta de Hûnkpapa-stamme hearde en in suster wie fan 'e foaroansteande medisynman Sittende Bolle. Ien Bolle hie ek in bekendere âldere broer dy't fan Wite Bolle hiet.
Under de Grutte Sû-Oarloch fan 1876 focht Ien Bolle op 25 en 26 juny 1876 mei yn 'e ferneamde Slach oan de Little Bighorn, yn it suden fan Montana, wêrby't in grut diel fan it Amerikaanske 7e Kavaleryrezjimint fan luitenant-kolonel George Armstrong Custer besingele en oan 'e lêste man ta útrûge waard troch in koälysje fan Lakota, Noardlike Sjajinnen en Noardlike Arapaho. Yn dy fjildslach droech Ien Bolle it skyld fan syn omke Sittende Bolle, wat in grutte eare wie.
Caroline Kaart
Caroline Kaart stoar yn 2020 yn de âldens fan 88 jier yn it Rosa Spier Hûs yn Laren.
Clive Burr
Clive Burr (East Ham, 8 maart 1957 - Londen, 13 maart 2013) wie in Ingelsk gitarist. Hy is bekend as de drummer fan Iron Maiden.
John Wallace Crawford
Jonge jierren
Crawford waard yn 1847 berne yn Carndonagh, yn eastlik Donegal, yn noardlik Ierlân. Sawol syn heit as syn mem wiene berne yn Skotlân. Syn heit, John A. Crawford, waard út syn heitelân ferballe foar it hâlden fan oproerige taspraken. Neitiid setten hy en syn frou Susie Wallace har in hoart nei wenjen yn it noarden fan Ierlân, foar't it gesin yn 1861, doe't Crawford fjirtjin jier wie, nei de Feriene Steaten emigrearre. Dêr fêstigen hja har yn Minersville, yn 'e steat Pennsylvania, dat oerset "Mynwurkersstêd" hiet om't it yn it hert fan 'e it Amerikaanske stienkoalgebiet lei.
Yn it Wylde Westen
Doe't yn 1875 de Goudkoarts fan de Black Hills útbriek, sette Crawford ôf nei it Wylde Westen. Letter soed er beweare dat de ierste westernromantsjes, de saneamde dime novels, him dêrta ynspirearre hiene. Hy waard korrespondint foar de krante de Omaha Daily Bee, en die dêrfoar in healjier lang ferslach fanút 'e mynwurkerskampen yn 'e Black Hills. Dy leine binnen it Grutte Sû Reservaat, op lân dat hillich wie foar de Lakota. Foar de befeiliging rjochte it nije mynstedsje Custer yn 1876, doe't de Grutte Sû-Oarloch útbriek, dan ek in milysje fan 125 man op, dy't bekend kaam te stean as de Black Hills Rangers. Crawford waard oansteld as it haad fan 'e tolve ferkenners fan dy milysje, en út dy tiid stammet nei alle gedachten syn bynamme Captain Jack. Mei syn mannen eskortearre Crawford yn dy tiid groepen kolonisten troch gefaarlike ravinen dêr't de Lakota maklik mûklagen opsette koene.
Aartsfader
In aartsfader,  of yn ferkoarte mar teminsten like gongbere foarm aartsfaar,   is yn 'e bibelske kontekst ien fan 'e stamheiten dêr't de âlde Israeliten fan ôfstammen. It byhearrende eigenskipswurd is aartsfaderlik.
Tank
"Tank" of "The Tank" hat yn de Wikipedy ferskate betsjuttings:
Worcestershire
thumb|230px|Lizzing fan Worcestershire yn Ingelân Worcestershire is in greefskip yn de Ingelske regio West Midlands, dat nei alle gedachten oprjochte waard yn 'e iere 10e iuw. It hat 592.057 (2019) ynwenners en it oerflak beslacht 1740,5 km2. De haadstêd is Worcester. 85px| 120px|
Minskehaaien
Beskriuwing
Ynstee wurdt no tocht dat wite haai folle nauwer besibbe is oan 'e fossile breedtoskfinmakrielhaai (Cosmopolitodus hastalis), in teory dy't ûnderstipe liket te wurden troch de ûntdekking fan 'e fossilisearre kaken mei 222 tosken en 45 wringebonken fan 'e hubbellminskehaai yn 1988 (publisearre yn 2012). Yn 'e nije teory wurdt de megalodon yn it skaai karteltoskhaaien (Carcharocles) pleatst, yn 'e famylje fan 'e gruttoskhaaien (Otodontidae).
Volendam
Fuotbal
FC Volendam is in fuotbalklup dy't ôfwikseljend yn de Earedifyzje en de Earste Difyzje spilet.
Abraham Rademaker
Hy wie in soan fan glêsmakker Frederik Rademaker, was glazenmaker. Abraham wie troud mei Maria Rosekrans en hy wie ûntsjerklik.
De partikulieren ferkochten dy printen op it lêst wer en fia ompaden kaam in protte wurk fan him yn de 19e en 20e iuw úteinlik yn iepenbiere museumkolleksjes telâne.
Dwerch (mytysk wêzen)
Dwergen yn 'e Noardske mytology
De Noardske mytology biedt inkele ferskillende ferhalen oer de mytyske oarsprong fan dwergen. It gedicht Völuspá, dat diel útmakket fan 'e Poëtyske Edda, in Aldiislânske dichtbondel dy't yn 'e trettjinde iuw gearstald waard út eardere tradisjonele boarnen, beweart dat de dwergen fuortkamen út it bloed fan it wêzen Brimir en de bonken fan Bláinn. (Brimir en Bláinn wurde troch saakkundigen beskôge as alternative nammen foar de reus Ymir.) Yn 'e Proaza-Edda, in samling ferhalen en non-fiksje dy't, ek yn 'e trettjinde iuw, skreaun waard troch de grutte Iislânske skald Snorri Sturluson, wurde de dwergen lykwols beskreaun as wêzens dy't wol wat wei hawwe fan maitsen, en dy't yn it fleis fan Ymir etteren oant se troch de goaden bejeftige waarden mei yntelliginsje en selsbewustwêzen.
List fan planetoïden 65701-65800
Dit is in list fan planetoïden 65701-65800.
Kommanderije Jemgum
Bouwurken
De oardertsjerke njonken it sustershûs ûntstie nei alle gedachten al yn de trettjinde iuw.
Cowboy
Wurk
Yn trochsneed fertsjinne in cowboy $30 oant $40 de moanne. Om't it wurk lichaamlik en geastlik swier wie (en noch ientoanich dêropta), wie it útsûnderlik as men langer as in jier as sân cowboy bleau. Yn 'e 1880-er jierren, doe't troch de oanhâldende kolonisaasje fan it Westen it feeweidzjen op 'e iepen prêrje en it feedriuwen oer lange ôfstannen stadichoan plakmakke foar ôffrede feepleatsen, rekke it berop fan cowboy dêrmei ek yn it neigean, en tsjin 'e midden fan 'e 1890-er jierren wie it dien mei de gloarjedagen fan 'e cowboys, wylst doe de myten dêroer krekt de kop begûnen op te stekken.
Vinnytsja
Nei de Russyske Revolúsje
Ien fan de meast bekende foto's fan de moarden op joaden is in ôfbyld dat bekend waard as "De lêste joad fan Vinnytsja". It is de tekst efter in foto dy't fûn waard yn in boekje fan in Dútske soldaat, dy't by de befrijing fan de stêd op 20 maart 1944 troch it Reade Leger finzen nommen waard. It ôfbyld lit in foar it massagrêf knibbeljende joadske man sjen, dy't op it punt stiet deasketten wurden troch in lid fan de Einsatzgruppe D.
How to Make Love Like an Englishman
Plot
Under it ûnnoflike diner mei de beide susters dat folget, blaft Kate der op in stuit út dat se swier rekke is. Dat komt Richard wol raar oer it mad, mar hy hâldt fan har en beslút har te freegjen om mei him te trouwen. Kate wol werom nei Los Angeles, dêr't se grutbrocht is, en se wit Richard los te weakjen fan 'e Universiteit fan Cambridge, dêr't er wurket. Yn Los Angeles lûke se yn in lúkse filla dy't Kate har heit út skuldgefoelens oer syn oanhâldende ôfwêzigens yn har libben foar har beiden kocht hat. Richard besiket in baan te finen by in Amerikaanske universiteit, mar dat slagget him net en ynstee moat er parttime wurk ûnder syn opliedingsnivo oannimme oan in stedskolleezje. As de poppe berne wurdt, in jonkje dat Jake komt te hjitten, is Richard folslein tawijd oan him.
Fonetyk
Fonetyk, fan it Grykske φωνή, phōnē ("lûd" of "stim"), is de tûke fan 'e taalkunde dy't him taleit op it bestudearjen fan 'e lûden dy't ûnderdiel útmeitsje fan it minsklike spraakfermogen (of, op it mêd fan gebeartetalen, fan 'e ekwivalinte gebearten). In taalkundige dy't him spesjalisearre hat op it mêd fan 'e fonetyk is in fonetikus. Sokken hâlde har foar it meastepart dwaande mei ûndersyk nei de fysike skaaimerken fan spraaklûden of gebearten (foanen): harren fysiologyske produksje, akoestyske eigenskippen, auditive persepsje en neurofysiologyske status. Fonetyk moat net betize wurde mei fonology, dat him taleit op 'e abstrakte, grammatikale karakterisaasje fan klanksysteemen of gebearten.
How to Make Love Like an Englishman
Resultaat
How to Make Love Like an Englishman brocht wrâldwiid yn 'e bioskopen rom $2.446.000 op. Hoewol't de produsinten it budget fan 'e film geheim holden, moat dat perfoarst in teloarstellend resultaat west hawwe dat resultearre yn in ferlies.
Worcester (Ingelân)
Fan de befolking is 14,3% âlder as 65 jier. De wurkleazens is 2,8% fan de beropsbefolking (sifers folkstelling 2001).
Nasjonaal Monumint Slachfjild oan de Little Bighorn
Skiednis
It plak fan it gefjocht op en om Custer Hill waard troch de Amerikaanske oerheid yn 'e oarspronklike steat beholden as in nasjonaal begraafplak, in status dy't it op 29 jannewaris 1879 taparte krige fan it Amerikaansk Ministearje fan Oarloch, om 'e grêven fan 'e sneuvelen te beskermjen. Op 7 desimber 1886 waard it slachfjild útroppen ta it Reservaat fan it Nasjonaal Begraafplak Slachfjild fan Custer (National Cemetery of Custer's Battlefield Reservation), sadat der ek Amerikaanske soldaten beïerdige wurde koene út oare kampanjes en oarloggen. Op 14 april 1926 krige ek Reno Hill in beskerme status.
Talintejacht
Sûnt 2000 binne talintejachten in wichtich ûnderdiel fan realitytillefyzje wurden, mei programma's as Idols, The X Factor en The Voice of Holland. Ek foartiid wiene der al talintejachten op 'e tillefyzje te sjen, lykas de Soundmixshow. In tradisjonelere foarm fan in talintejacht wurdt foarme troch muzykkonkoersen, wêrby't klassike musisy harren talinten sjen litte kinne.
De winner fan in talintejacht ûntfangt almeast by wize fan priis in oanbod op it mêd fan syn of har dissipline, bgl. in grut optreden of in fermelding yn in faktydskrift.
Biologyske lânbou
Biologyske lânbou is in lânboufoarm dêr’t mei klam rekken yn holden wurdt mei miljeu-effekten en de libbenstier fan bisten en dy’t yn de 20e iuw ûntstie as reaksje op it yndustrialisearjen fan de produksje fan iten. Foar syn lânboumetoaden jilde strangere foarskriften as foar dy fan de konfinsjonele lânbou. De strangere easken belangje it brûken fan bestridingsmiddels, it brûken fan keunstdong en it brûken fan genetysk modifisearre organismen oan. Der binne ferskate keurmerken dy’t it neikommen dêrfan kontrolearje.
It brûken fan bestridingsmiddels
Ek binne in tal ripingsbegeunstigers wol tastien. Sa is troch dizze feroardering it brûken fan etyleen yn beskate gefallen tastien, ûnder oare by it neirypjen fan sitrusfruchten.
Fiedingsfezels
Fiedingsrjochtline
Sûnt 1986 jildt yn Nederlân in oanbefelling fan trije gram fiedingsfezels de megajoule deis. Yn 2006 hat de Sûnensried de rjochtline foar de fezelkonsumpsje ferhege nei 3,4 gram de magajoule foar elkenien fan 14 jier en âlder. Dat komt del op 14 gram fiedingsfezel de 1000 kilokaloryen. Foar in folwoeksen frou betsjut dat sawat 30 gram fiedingsfezel deis, foar in folwoeksen man 40 gram. Sawat fiif oant tsien persint fan de Nederlânske befolking hellet dy noarm. Yn trochsneed krije minsken net mear as sa 20 oant 25 gram fezels de dei.
Biologyske lânbou
Oare keurmerken
Keurmerken dy’t de konsuminten ek op produkten tsjinkomme kinne, kinne minder strang of krekt stranger wêze as de Jeropeeske regeljouwing. Oan dy lêste wurdt soms it ferwyt makke dat se allinnich each hawwe foar lânboutechnyske kritearia, mei útsluten fan oare prinsipes fan ekologyske (b.g. biodiversiteit, enerzjy- en wettergebrûk, koarte keatlings) en sosjale (arbeidsbetingsten), of spirituele aard (b.g. antroposofy). Inkelde keurmerken:
Carl Sweezy
Ferstjerren
Carl Sweezy stoar op 28 maaie 1953 yn Lawton, yn wat doe Oklahoma wie, deunby syn berteplak. Hy waard 72 jier. Wurk fan sines is te besichtigjen yn û.m. it Natuerhistoarysk Museum fan Cleveland, it Amerikaansk Ministearje fan Binnenlânske Saken, it Sintrum foar de Skiednis fan Oklahoma, it Natuerhistoarysk Museum fan Oklahoma, it Nasjonaal Museum fan de Amerikaanske Yndiaan (ûnderdiel fan it Smithsonian Ynstitút) en yn 'e bibleteek fan 'e Universiteit fan Oklahoma.
Sieriksee
Skiednis
Yn 1997 hâlde de gemeente Sieriksee op te bestean en waard de gemeente ûnderdiel fan de gruttere gemeente Schouwen-Duiveland. It gemeentehûs fan dizze gemeente stiet wol yn Sieriksee. Dit gebou is in arsjitektoanysk heechstantsje dat inte liket te wêzen op it Guggenheim Museum yn Bilbao. In skaaimerk is dat it topswier liket trochdat it nei boppen ta breder útrint. It gemeentehûs stiet oan de leane fan St. Hillaire, sa'n 800 meter fan de Dikke Toer ôf.
Stedspoarten en stedsmuorre
Yn Sieriksee stie in stedsmuorre. De hjoeddeiske Nobelpoarte, Noardhavenpoarte en Súdhavenpoarte binne de ienige noch oerbleaune stedspoarten fan Sieriksee, de Westpoarte, Súddwellepoarte en de Haadpoarte binne yn de 19e iuw sloopt. Wat no de Slingerbosk hjit wie de eigentlike fundearring fan de stedsmuorre, de grêften fan de stedsmuorre binne noch wol sparre bleaun. Der binne lykwols noch oerbliuwsels fan de stedsmuorre.
Hoek fan Hollân
It plak grinzet oan de noardeastlike kant oan de gemeente Westland en oan de súdeastlike kant oan de gemeente Maassluis. Oan de westkant grinzet Hoek fan Hollân oan de Noardsee en oan de súdkant oan de Nieuwe Waterweg. Hoek fan Hollân, yn de folksmûle faak koartwei "de Hoek" neamd, hat 10.200 ynwenners en in oerflak fan 14,1 km².
Feartsjinst
thumb|De Stena Hollandica leit yn de haven neist stasjon Hoek fan Hollân Haven. Alhoewol't de haven fan Hoek fan Hollân net sa grut is, is Hoek fan Hollân ynternasjonaal bekend troch de feartsjinst nei Ingelân. De feartsjinst fart sûnt 1893 nei de Ingelske havens Harwich (passazjiers en fracht) en Killingholme (allinnich fracht). De oanlisstegers lizze tichtby it sintrum en stasjon Hoek fan Hollân Haven. De passazjiershal is direkt ferbûn mei dit stasjon.
Stoarmfloedkearing Nieuwe Waterweg
Tusken Maassluis en Hoek van Hollân lei it slútstik fan de Deltawurken, de Maeslantkearing. De Maeslantkearing moat it Súd-Hollânske rivieregebiet beskermje tsjin ekstreem hege wetterstannen op see. Foardat de Maeslantkearing sluten wurdt, moatte de measte gebieten yn it havengebiet al mear as in meter ûnder wetter stean. By in fierdere, driigjende oerstreaming fanút see slute twa mânske doarren de Nieuwe Waterweg ôf en beskermje it rivieregebiet en de havens.
Madonna del Sasso (Orselina)
De oan de Ferkundiging wijde tsjerke waard pas yn de 16e iuw boud op it plak fan in âldere kapel. Njonken de tsjerke foarmje in kleaster en ferskate kapellen en in krúswei ûnderdiel fan it kompleks.
Saint Peter Port
thumb|250px|Haven fan St. Peter Port by leechwetter Saint Peter Port (St Pierre Port) is de haadstêd fan it eilân Guernsey.
It plak leit oan de eastkust fan it eilân en hat sa'n 18.600 ynwenners.
Fampier
Eigenskippen
Der besteane ferskate folkswiisheden oer fampieren, hoewol't dy lang net allegear yn alle ferhalen foarkomme. Sa soene fampieren net oer deiljocht kinne en ta in heapke jiske ferbrâne as se troch de sinne beskynd wurde. Fierders soene se gjin spegelbyld hawwe en net oer knyflok, krusifiksen of wijwetter kinne. Fampieren soe men deadzje kinne troch se in houtene staak troch it hert te driuwen en/of troch se de holle ôf te slaan.
Joe Medicine Crow
Yn it leger
Medicine Crow rekke in Dútske soldaat oan en ûntwapene dy doe't er ris sûnder euvelmoed om in hoeke stapte en each yn each mei in Dútser kaam te stean. Yn it hân-tsjin-hângefocht dat folge, waard er de fijân al rillegau de baas. Nei eigen sizzen stied er op it punt om 'e Dútser te smoaren, doe't dy om syn mem rôp. Dêrop liet Medicine Crow him gean. Fierders late er in kear by midnacht in oerfal op in Dútske ienheid, wêrby't hy en syn mannen de hynders fan 'e ofsieren stielen. Medicine Crow wie de lêste Krie-Yndiaan dy't it ta oarlochsopperhaad brocht. Yn 2007 fertelde er oer syn ûnderfinings yn 'e Twadde Wrâldoarloch yn 'e dokumintêre The War, fan programmamakker Ken Burns.
Karriêre
Nei de oarloch kearde Medicine Crow wrom nei it Krieë Reservaat, dêr't er him nei wenjen sette yn Crow Agency. Yn 1948 waard er oansteld as de offisjele histoarikus en antropolooch fan 'e Krieë Stamme. Medicine Crow skreau in grut tal wurken op it mêd fan antropology en de kultuer fan syn eigen folk, mar waard dochs it bekendst troch syn skiedkundige boeken oer de ferneamde Slach oan de Little Bighorn, wêrby't it Amerikaanske 7e Kavaleryrezjimint fan luitenant-kolonel George Armstrong Custer op 25 juny 1876 in swiere nederlaach litte tsjin in koälysje fan Lakota, Noardlike Sjajinnen en Noardlike Arapaho. Dat barde op it grûngebiet fan it Krieë Reservaat, en der wiene guon Krieën by belutsen dy't as ferkenners yn it Amerikaanske Leger tsjinnen.
Mearwiverij
Redens foar mearwiverij
Redens foar mearwiverij kinne wêze:
Foarburch
Foarburch leit op in âlde dunerige of strânwâl dy't bylâns de Noardseekust rint en dêr't al sûnt ± 2700 f.Kr. minsken wenje, sa blykt út argeologyske fynsten. Bewenning is ek oantoand yn de Brûnstiid en de Lette Izertiid, de perioade foar en fan de Romeinske oerhearsking. Yn 1988 waard de twatûzenjierrige histoarje fan Foarburch fierd.
Wiken en buerten yn Ljouwert
Wykyndieling foar 2018
De wykyndieling fan Ljouwert bestie oant 2018 út 24 wiken, ûnderferparte yn 58 buerten.
William Henry Christman
William Henry Christman (Pocono Lake (Pennsylvania), 1 oktober 1843 – Washington, D.C., 13 maaie 1864) wie in Amerikaansk soldaat dy't yn 'e Amerikaanske Boargeroarloch focht. Hy is bekend wurden om't er de earste persoan wie dy't begroeven waard op it nije Nasjonaal Begraafplak Arlington.
Ynterslavysk
Skiednis
thumb|left|«Gramatíčno izkazânje ob Rúskom jezíku» fan Juraj Križanić Mei in skiednis fan mear as 350 jier is it Ynterslavysk de âldste ynternasjonale helptaal, folle âlder as bygelyks it Esperanto en it Folapúk. De earste grammatika fan 't Ynterslavysk waard yn de jierren 1659-1666 skreaun troch de Kroätyske preester Juraj Križanić (±1618-1683) ûnder de titel Gramatíčno izkazânje ob Rúskom jezíku ("Grammatikaal oersjoch fan it Russysk"). Ek neitiid, fral yn de 19e iuw, hawwe ferskate auteurs, lykas Jan Herkeľ, Božidar Raič en Matija Majar-Ziljski, boeken en artikels oer it Ynterslavysk publisearre. Harren foarstellen wiene almeast basearre op 't Tsjerkeslavysk, dat wilens fierste argaysk wie om foar aldendeiske kommunikaasje brûkber te wêze.
Schildwolde
Schildwolde (Grinslânsk: Schewôl) is in doarp yn de gemeente Midden-Grinslân yn de Nederlânske provinsje Grinslân. It leit yn it ferlingde fan Slochteren, op deselde sânrêch. Schildwolde hearde fanâlds by it gebiet Duerswâld.
Ynformaasje
Ynformaasje-easken
Koart en krêftich, net tefolle opskik. Programma’s dy’t har tefolle dwaande hâlde mei de lay-out en kleurstelling en te min mei de ynhâldlike kant fan de gegevens, neame programmeurs gauris “Bimbo-ware”.
Hazze
Biotoop
Fan oarsprong libbet de hazze op steppen en yn wat iepener wâlden, mar yn Jeropa hat er him oanpast oan kultuerlânskippen fan sawol lânbou as feehâlderij. De hazze is in skruten bistke en komt net in protte foar yn tichtbefolke gebieten. Rêst hâldt de hazze by foarkar op plakken dêr't wat beskutting is, lykas by hagen, beamwâlen en sleatskanten lâns of yn heger gers of tusken de fuorgen fan ploege boulân. Ek syn leger, in ûndjip kûltsje yn 'e begroeiïng, makket er it leafst op sokke plakken. Mei't de hazze oer in goede skutkleur beskikt en dêrop fertrout, kin men him faak hiel ticht benei komme sûnder him opmurken te hawwen, oant de moed him ûntsinkt en er ynienen fuortspringt. Yn folle faasje kin de hazze 65 km/h helje.
Hâlden en dragen
De hazze is eins fierhinne in nachtdier, al is er fral simmerdeis ek yn 'e skimer en oerdeis wol op 'e lapen. It grutste part fan it jier libbet er solitêr, mar as yn 'e djoeitiid, dy't fan desimber oant augustus falt, de moerhazzen jachtich binne, wurde se neisitten troch gauris ferskate rammen, dy't inoar dêrby befjochtsje. De moerhazze huft sels trouwens ek fan har ôf, ntl. troch te "boksen" mei de efterpoaten. De draachtiid duorret in 40 dagen, en fan febrewaris oant oktober kin ien hazze wol trijeris smite, wylst eltse smeet bestean kin út 1–5 of inkeldris 6 jongen. Dy jongen wurde behierre en mei iepen eagen berne. Mei likernôch 30 dagen wurde se ôfwûn. Fan 'e jongen stjert 50% yn 'e earste moanne, wylst fan 'e rest de measten net âlder wurde as in jier, ek al kin de hazze yn it wyld yn teory op syn minsten 7 jier libje.
Jehannes de Dopertsjerke (Hilaard)
Skiednis en beskriuwing
De tsjerke is yn 2000 restaurearre.
Ynterieur
Opfallend yn it ynterieur is it grutte moarmere epitaaf út 1656 foar Hobbe fan Aylva (1645) en Frouck fan Aylva (1617), dat fanôf de lambrisearing oant it houten tonferwulft rikt. De preekstoel stiet oan de meast eastlike muorre fan it koer en is 19e-iuwsk. Ek de twa oerkape hearebanken oan wjerssiden fan de preekstoel binne út dy tiid. De banken binne ferfongen troch stuollen.
Yn de toer hingje twa klokken. De lytse klok waard yn 1392 troch Hermanus getten en de grutte klok yn 1618 troch Hans Falck.
Shadowfell
Ynhâld
No't se op harsels is, wurdt se oanhâldend besocht troch it Goedfolk, de boppenatuerlike wêzens fan Alban. Dy wêzens hawwe in útsûnderlike feardichheid om harren foar de minsken te ferbergjen, mar it is no krekt Neryn har talint om se sjen te kinnen wêr't se ek mar binne. Hoewol't Neryn harren warskôget om by har wei te bliuwen, om't se net oaren mei har yn it ferdjer stoarte wol mochten de Oftwingers har te pakken krije, kieze guon fan it Goedfolk der út frije wil foar om har te helpen.
Marije-Himelfeartkatedraal (Moskou)
De Marije-Himelfeartkatedraal (Russysk: Успенский собор) ek: Uspenskikatedraal, is de grutste tsjerke yn it Kremlyn fan Moskou. It is it âldste folslein bewarre gebou fan de Russyske haadstêd. De bou fan de tsjintwurdige katedraal fûn yn de jierren 1475-1479 plak yn opdracht fan grutfoarst Ivan III. De katedraal spile in grutte rol by wichtige oangelegenheden yn de Russyske skiednis: yn de katedraal waarden fan 1547 oant 1896 de Russyske tsaren kroand en ek waarden hjir de metropoliten fan Moskou en de patriarchen fan de Russysk-Otterdokske Tsjerke byset.
Beskriuwing
thumb|220px|Ikoan fan de Mem fan God fan Vladimir (tsjintwurdich Tretjavkov-Gallery Fioravanti liet him by de bou fan de trijeskepige tsjerke beynfloedzje troch de Uspensky-katedraal fan Vladimir, mar yntrodusearre ek nije eleminten yn de bou. Nij yn de Russyske arsjitektuer wie de tapassing fan bakstien by de bou fan it ferwulft en de koepeltamboeren. Dit die de arsjitekt om't natuerstien swierder wie en mei de tapassing fan bakstien de kalkstiennen bûtenmuorren minder te dragen hiene. Ek de dekoraasjes oan de muorren binne fan kalkstien makke. De hiele katedraal stiet op in hege kalkstienen sokkel, dy't rêst op ikenhouten peallen.
Snow White and the Huntsman
Untfangst
Yn 'e Britske krante The Guardian wie Peter Bradshaw minder goed oer Snow White and the Huntsman te sprekken. Hy skreau dat de film "minder komysk bedoeld [wie] as it resinte Mirror Mirror," mar dat "dit Twilightisearre mearke itselde fûnemintele probleem" hie. It resultaat wie neffens him "tizerich en blastich". Mick LaSalle fan 'e San Francisco Chronicle makke fan syn hert gjin moardkûle en omskreau Snow White and the Huntsman as in "trage, saaie film dy't gjin sjarme hat en inkeld opljochte wurdt troch in hantsjefol special effects en de wierlik kweadaardige keninginne fan Charlize Theron." Yn 'e Denver Post skreau Lisa Kennedy: "Allinne Bob Hoskins as de bline sjenner Muir komt derby yn 'e buert om [de film] ús wat skele litte te kinnen. We kinne de heldhaftige mooglikheden fan Sniewytsje suver út syn fertroebele eagen wiiswurde. Ek al wolle we it noch sa graach, dat slagget ús perfoarst net troch it optreden fan Stewart."
Beukerskoalle
Nederlân
Yn Nederlân wie de term 'beukerskoalle' oant en mei it skoaljier fan 1984-1985 de namme foar in ûnderwiisfoarm dy't foarôfgie oan 'e legere skoalle. Hoewol't bewarskoallen yn stêden en gruttere doarpen al foar de Twadde Wrâldoarloch bestiene, kaam der pas yn 1956 in wet dy't it beukerûnderwiis en de finansiering dêrfan regele. Ferplichte wie it nea, mei't bern yn Nederlân pas mei 6 jier learplichtich binne. Fan 1985 ôf kaam ûnder de Wet op it Basisûnderwiis foar sawol de beukerskoalle as de legere skoalle de basisskoalle yn 't plak. De beukerskoalle hie twa klassen: de earste klasse foar bern fan 4 oant 5 jier (ferlykber mei de hjoeddeistige groep 1 fan it basisûnderwiis) en de twadde klasse foar bern fan 5 oant 6 jier (ferlykber mei groep 2). Nei de twadde klasse giene bern oer nei de earste klasse fan 'e legere skoalle (ferlykber mei groep 3).
Boekrôle
Boekrôle yn ferliking mei it moderne boek
De boeken dy’t sa ûntstiene wiene net sa lang. Oerset nei boeken fan no hie in trochsneed boekrôle tweintich oant fjirtich siden fan in trochsneed modern hjoeddeistich boek. De sân boeken fan Caesar oer de Gallyske oarloch, binne byinoar noch gjin twahûndert siden. In trochsneed modern boek fan twa- oant trijehûndert siden soe dan sawat tsien antike boekrôlen nimme. Faak wurde de haadstikken fan boeken dy’t út de âldheid komme noch altyd ‘boeken’ neamd lykas de boeken fan de Bibel of de boeken fan Herodotos. Oarspronklik wiene dat yndied aparte boekrôlen. Dat ymplisearret wol dat de bibleteken út de âldheid nei hjoeddeistige mjitstêven earder beskieden wiene. De grutste wie de bibleteek fan Aleksandrië mei tusken de 400.000 en 700.000 boekrôlen. Dat soene dan hjoeddedei tusken de 40.000 en 70.000 boeken west hawwe. In trochsneed iepenbiere bibleteek hat ek al gau safolle boeken yn har kolleksje.
Moderne boekrôen
Yn de joadske earetsjinst wurdt út tradysje noch altyd út boekrôlen lêzen; de toararôlen. Dy wurde dus ek noch altyd neffens iuwenâlde tradysje mei de hân kopyearre.
Toalen (stêd)
Skiednis
Yn 1452 waard de stêd teistere troch in grutte stedsbrân. Yn de 16e iuw hie Toalen te krijen mei ferskate oerstreamings. Yn de lêste desennia fan de 16e iuw wiene der godstsjinstskelen. Om 1577 hinne gie de stêd Toalen oer ta de reformaasje en kaam ûnder Steatsk gesach. Wyls wie de Tachtichjierrige Oarloch útbrutsen. Fanôf 1603 waard de stêd fersterke mei omwâlings en bastions, en gie de stêd diel útmeitsjen fan de Liny fan de Eendracht, rjochte tsjin Spanje. Ek yn de lettere oarloggen waard de festing noch brûkt, mar yn 1814 waard se opheft. Yn 1825 waard de âlde haven dimpt en kaam der in nije haven. Yn 1908 waard in nije fiskershaven iepene.
Wilfryd fan York
right|thumb|225px|Wilfryd fan York Wilfryd of Wilfryd fan York (om-ende-by 634 - 24 april 709) wie in Ingelske biskop en hillige. Yn Ingelân hat er yn de tsjerke de Roomske gebrúken yntroduseare en stie bekend as in striidfeardige biskop. By de Friezen hat er in skoftlang omreizge as misjonaris.
Libben
Wilfryd wie ôfkomstich út in goed laach en waard berne yn Northumbria. Doe't hy fjirtjin jier âld wie, waard er nei it hof fan kening Oswiu fan Northumbria stjoerd. Dêr luts er de oandacht fan keningin Eanfled dy't him nei it kleaster fan Lindisfarne gean liet. Hy bleau dêr trije jier wenjen en mocht mei yn it selskip fan Benediktus Biskop nei Rome ta. Tidens syn weromreis brocht Wilfrid noch trije jier troch yn Lyon. Dêr soed er it tonsuer tatsjinne krije.
Korroazje
thumb|Koper slacht grien út thumb|Skematyske werjefte fan soerstofkorroazje fan izer (griis) mei rustfoarming (read) ûnder ynfloed fan wetter (blau) en soerstof (wyt) en in laden dieltsje. Korroazje is it skiekundige oantaasten fan materialen trochdat harren omjouwing op harren ynwurket, benammen it oantaasten fan metalen troch elektrogemyske reaksjes. It oantaasten troch meganyske ynfloeden, sa as bygelyks skuorren of brekken troch in botsing of troch fallen wurde net as korroazje sjoen.
Korroazje bringt risiko's foar de feiligens, sa as it falen fan dragende konstruksjes (bygelyks brêgen), en in soad kosten, mei.